কুড়িগ্রামে বন্যায় ক্ষতিগ্রস্থ পরিবারকে ইউএনডিপি’র ত্রান - CCNews24.com
কুড়িগ্রামে বন্যায় ক্ষতিগ্রস্থ পরিবারকে ইউএনডিপি’র ত্রান
প্রকাশ করেছেন: নিউজ ডেস্ক | তারিখ: জানুয়ারী ১৭, ২০১৮ ৭:৩৪ অপরাহ্ন | বিভাগ: রংপুর বিভাগ | |
কুড়িগ্রাম প্রতিনিধি, ১৭ জানুয়ারী: কুড়িগ্রামে চায়না-ইউএনডিপি বাংলাদেশ ইমারজেন্সি রেসপন্স ইনিসিয়েটিভ এর আরলি রিকোভারি ফেসিলিটি প্রকল্পের মাধ্যমে ইউএনডিপি’র সহযোগিতায় বন্যায় ক্ষতিগ্রস্ত ৫ হাজার পরিবারকে ত্রান সামগ্রী বিতরণ করা হয়েছে।
বুধবার কুড়িগ্রাম সদর উপজেলা পরিষদ চত্বরে এসব সামগ্রী ক্ষতিগ্রস্থদের হাতে তুলে দেন- দুর্যোগ ব্যবস্থাপনা ও ত্রান মন্ত্রণালয়ের অতিরিক্ত সচিব সত্যব্রত সাহা।
কুড়িগ্রাম জেলা প্রশাসক আবু ছালেহ মোহাম্মদ ফেরদৌস খানের সভাপতিত্বে বিতরণকালে বক্তব্য রাখেন- ইউএনডিপি’র রংপুর প্রজেক্ট অফিসের ম্যানেজমেন্ট এ্যাডভাইজার অর্ধেন্দু শেখর রায়, প্রোগ্রাম এনালাইসিস আরিফ আব্দুল্লাহ খান, সদর ইউএনও আমিন আল পারভেজ প্রমুখ।
প্রকল্পের মাধ্যমে কুড়িগ্রাম জেলার উলিপুর, চিলমারী ও সদর উপজেলার ৫ হাজার পরিবারের মাঝে ত্রাণ সামগ্রী প্রদান করা হয়। প্রতিটি পরিবারকে ১৬টি ঢেউটিন, ট্রাংক, স্কুল ব্যাগ, পাতিল, মশারী, বিছানার চাদর, কম্বল ও হাতকরাত বিতরণ করা হয়। প্রাক বাছাই ও বিতরণে জেলা ও উপজেলা প্রশাসনসহ বেসরকারি এনজিও গণ উন্নয়ন কেন্দ্র (গাক) সহযোগিতা করে।